
REFERAT

privind modificarea componenţei Consiliului de Administraţie 
al  Regiei Autonome de Transport Timişoara aprobata prin Hotărârea Consiliului Local nr. 89/24.02.2009
Prin Hotărârea Consiliului Local nr. 89/24.02.2009 s-a aprobat componenţa Consiliului de Administraţie al Regiei Autonome de Transport Timişoara, iar prin Hotărârea Consiliului Local nr.  253/29.06.2010 s-a modificat componenţa Consiliului de Administraţie al Regiei Autonome de Transport Timişoara. 

De asemenea,  prin Hotarârea Consiliului Local nr. 21/26.01.2010 s-a desemnat presedintele  Consiliului de Administratie al Regiei Autonome de Transport Timişoara.

Prin adresa nr. 731/15.09.2011, Partidul Social Democrat – Organizaţia Judeţeană Timiş a solicitat înlocuirea reprezentantului acestora  - doamna Buşe Simona - din Consiliul de Administraţie al Regiei Autonome de Transport Timişoara cu domnul Cianca Daniel.
Având în vedere prevederile Legii nr. 15/1990, privind reorganizarea unităţilor economice de stat ca regii autonome şi societăţi comerciale, actualizată, de prevederile Legii nr. 161/2003, privind unele măsuri pentru asigurarea transparenţei în exercitarea demnităţilor publice a funcţionarilor publici şi în mediul de afaceri, prevenirea şi sancţionarea corupţiei, precum şi de prevederile art. 36,  alin. 3, litera c şi art. 45  din Legea nr. 215/2001 republicată privind administraţia publică locală;
Ţinând cont de cele prezentate, propunem modificarea componenţei Consiliului de Administraţie al Regiei Autonome de Transport Timişoara prin înlocuirea  doamnei Buşe Simona cu domnul Cianca Daniel.

